# Alain Robert

### Wikipedia

Alain Robert (s. 7. huhtikuuta 1962,Valencia, Ranska) on kalliokiipeilijä, joka on tullut tunnetuksi kiipeilystään korkeissa kaupunkiympäristön rakennuksissa.

## [muokkaa] Maanpinnalta rakennusten huipulle

Robert on yksin kiipeilevä vuoristokiipeilijä, joka on tullut kuuluisaksi kiipeillessään eri kaupunkien korkeiden rakennusten huipulle mukaan lukien sileäpintaisia lasitettuja pilvenpiirtäjiä. Hän on saanut kiipeilijän kyvystään lempinimen Hämähäkkimies. Hän ei tavallisesti käytä kiipeillessään erikoisvälineitä, mutta lasipintaisten pilvenpiirtäjien Sears Tower ja John Hancock Center Chicagon kaupungissa hän käytti imukuppeja kiivetessään rakennusten lasipintaa pitkin. Kiipeillessään Robert ei käytä turvavälineitä, kuten turvaköysiä tai työkaluja. Hän on kiivennyt yhteensä 70 suureen rakennukseen ympäri maailmaa, joiden joukossa on maailman korkeimpia rakennuksia, käyttäen ainoastaan käsiään ja kiipeilykenkiä kiipeilyn aikana.

Robert aloitti kiipeilyn ollessaan nuori poika, kiipeillen vuorenjyrkänteellä kotinsa lähellä. Hänen rakennuksissa kiipeilijän ura alkoi 12 vuoden iässä, kun hän unohti avaimet kotiinsa. Sen sijaan, että hän olisi jäänyt odottamaan vanhempiensa paluuta kotiin, hän kiipesi rakennuksen ulkoseinää pitkin kotiin kahdeksanteen kerrokseen.

Robert on kohdannut kaksi onnettomuutta 19 ja 20 vuoden iässä, jolloin hän putosi 15 metriä ja sai lukuisia luun murtumia. Lääkäri arvioi hänet 66 prosentin asteen vammaiseksi ja kertoi hänelle, ettei hän pystyisi enää kiipeilemään. Kuitenkin kuuden kuukauden jälkeen hän palasi kiipeilemään. Hän asetti tavoitteekseen vaativimpia kiipeilykohteita ja kehitti jatkuvasti taitojaan. Hän hioi vuorikiipeilijän taitojaan Ranskan Alpeilla ennen paluuta kiipeilijäksi rakennuksiin.

## [muokkaa] Toimintastrategia

Koska hänelle ei ole myönnetty lupaa kiipeilyyn korkeissa rakennuksissa, Robert saapuu kiipeilykohteeseen yllättäen, tavallisesti aamunkoitteessa. Hänen kiipeily korkeisiin rakennuksiin kerää usein tuhansia sivustakatsojia tapahtuman nostattaman pelon ja kunnioituksen johdosta. Hän on joutunut pidätetyksi lukuisissa maissa, kun poliisi on ollut odottamassa rakennuksen huipulla kiipeilyn lopuksi. Pidätys ja kuulustelu ovat olleet lähinnä muodollisuuksia ja hänet on aina vapautettu.

Robert'in hyvin kehittyneet käsi- ja jalkalihakset mahdollistavat kiipeilyn pystysuoralla pinnalla ilman mahdollisuutta levätä kiipeilyn aikana, joissain tapauksissa yhtämittaisesti yli tunnin ajan. Hän on 165 cm pitkä eli suhteellisen lyhyt ja tämän lisäksi kevyt, mikä antaa hänelle ketteryyttä kiipeilyyn. Joskus hänellä on mukanaan kiipeillessään pieni laukku vyötäröllä, jossa on liitujauhoa hien sitomiseksi.

Robert on saanut maailmanlaajuista huomiota kiivetessään Malesian pääkaupungin Kuala Lumpurissa Petronas Towers-rakennukseen, joka on maailman toiseksi ja kolmanneksi korkein rakennus (kaksoistorni). Malesian viranomaiset osasivat odottaa hänen saapumistaaan ja 20. maaliskuuta 1997 Robert aloitti kiipeämisen 88-kerroksiseen rakennukseen. Poliisi veti hänet ikkunasta sisään 60-kerroksen kohdalla ja pidätti hänet, vain 28-kerrosta ennen päämäärää.

Robert kohtasi kiipeilijänuransa huippuhetken kiivetessään Sears Tower-rakennukseen vuonna 1999. Rakennus käsittää 110-kerrosta ja on päällystetty lasilla ja teräksellä. Viimeiset 20-kerrosta olivat erityisen haastavia, koska pilvien tuoma kosteus vaikeutti huomattavasti kiipeämistä. Hidas ja vaarallinen kiipeäminen eivät estäneet Robert'in suoritusta vaan hän ylitti eteen tulleen haasteen ja saavutti rakennuksen huipun.

Robert Alain on kiivennyt myös Tampereen Hotelli Ilveksen katolle.

## [muokkaa] Perhe

Alain Robert on naimisissa Nicolen kanssa ja hänellä on kolme lasta. Ensimmäinen asia minkä hän tekee saavuttaessaan rakennuksen huipun on, että hän soittaa lapsilleen. Hänen lapsensa ovat myös kiipeilijöitä ja harjoittelevat hänen kanssaan kiipeilyä.

## [muokkaa] Aiheesta muualla

- Alain Robertin virallinen web-sivu - Kiipeilykuvien Macromedia Flash-esitys
- Alain Robertin virallinen web-sivu - Kiipeilykuvia perusselaimelle

Haettu osoitteesta http://fi.wikipedia.org../../../a/l/a/Alain_Robert_2707.html

Luokka: Vuorikiipeilijät

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Български
- Deutsch
- English
- Français